

****

**cornavin resz.jpg**

**SAJTÓKÖZLEMÉNY**

**Hétvégén rajtol a Mihálkovics Kupa – Jeep RENEGADE Nagydíj!**

Balatonföldvár │2019. május 23. –**A minden eddiginél komolyabb díjazásnak,színvonalas programoknak, valamint a május 25–26-i hétvégére várható remek vitorlázóidőnek köszönhetően közel 120 hajó jelezte részvételi szándékát az 52. Mihálkovics Kupa – Jeep RENEGADE Nagydíjra. Minden készen áll Balatonföldvárona „magyar tenger” egyik legrangosabb regattájának rajtjára!**

Ápolni a hagyományokat, mégis haladni a korral és a Balaton egyik legjobb vitorlásversenyét megrendezni – ez volt a szervezők célja, amikor 2018-ban új kezekbe került a Mihálkovics Emlékverseny. A regatta új gazdáinak sikeres bemutatkozását követően idén is megrendezik az **52. Mihálkovics Kupa – Jeep RENEGADE Nagydíjat** május végén, a földvári marinában.

*„Április végén nyitottuk meg a nevezést a versenyre a Magyar Vitorlás Szövetség VIHAR rendszerében. Örömmel tapasztaltuk, hogy a tavalyi nagy érdeklődés az idén sem hagyott alább. Eddig 70 egység nevezett, közel 120 hajó legénysége jelezte, hogy ott lesznek a Mihálkovics Kupa – Jeep RENEGADE Nagydíj rajtjánál”* – mondja Horváth Péter, a viadalfőszervezője.

A vitorlázás technikai csúcsát jelentő katamarános csapatok a **Mihálkovics Speed Race**-en mérhetik össze tudásukat a stílszerűen karbonból készült vándorkupáért. További nyolc ranglistaversenyes hajóosztály győztesei értékes ZSOLNAY trófeákkal térhetnek haza. A viadal új fődíját, a kézzel festett **ZSOLNAY Vándordíjat** szintén a világhírű pécsi porcelánmanufaktúra ajánlotta fel.

A verseny hivatalos időmérő partnere, a **CORNAVIN** két darab értékes svájci karórát ajánlott fel: az egyikkel a győztes kamatarán kormányosa, míg a másikkal az egytestűek Yardstick számítás szerinti legjobb hajójának kormányosa térhet haza. A verseny támogatói jóvoltából további értékes nyeremények is gazdára találnak a vasárnapi eredményhirdetés során.

Hogy ne csak a versenyzők érezzék jól magukat, a szervezők remek vízparti programokról is gondoskodtak. Május 25-én, szombaton – a verseny névadó támogatója, a FCA Central and Eastern Europe Kft. jóvoltából – **Jeep** és **Alfa Romeo** tesztvezetési lehetőség, valamint zenés vacsora; május 26-án, vasárnap pedig svédasztalos reggeli várják a vitorlázókat  
a balatonföldvári kikötőben.

web: www.mihalkovicskupa.hu  
e-mail: [info@mihalkovicskupa.hu](mailto:info@mihalkovicskupa.hu)  
[www.facebook.com/mihalkovicskupa](http://www.facebook.com/mihalkovicskupa)

